**Curtis Julian Jones** (s. 30. tammikuuta 2001 Liverpool, Englanti) on englantilainen jalkapalloilija, joka edustaa Englannin Valioliigassa pelaavaa Liverpoolia. Hän on pelipaikaltaan keskikenttäpelaaja.

Seurajoukkueura
---------------

Liverpoolissa syntynyt ja kasvanut Jones on Liverpoolin oma kasvatti. Hän liittyi seuran junioriakatemiaan vuonna 2010.

Jones teki debyyttinsä Liverpoolin edustusjoukkueessa 7. tammikuuta 2019 FA Cup-ottelussa Wolverhampton Wanderersia vastaan. Hän pelasi ottelussa 70 minuuttia.

Jones pelasi kaudella 2019–2020 ensimmäistä kertaa 25. syyskuuta 2019 Englannin liigacupin ottelussa Milton Keynes Donsia vastaan. Liverpool voitti ottelun 2–0 ja Jones valittiin ottelun parhaaksi pelaajaksi.

Ensimmäisen maalinsa miesten tasolla Jones teki 5. tammikuuta 2020 FA Cupin kolmannen kierroksen derby-ottelussa Evertonia vastaan. Hänestä tuli myös kuukautta myöhemmin kaikkien aikojen nuorin Liverpoolin kapteeni toimiessaan kapteenina FA Cupin ottelussa Shrewsbury Townia vastaan. Jones pelasi kaudella 2019–2020 Valioliigassa kuusi ottelua voittaen Liverpoolin riveissä seuran historian ensimmäisen Valioliigan mestaruuden.

Heinäkuussa 2020 Jones allekirjoitti Liverpoolin kanssa vuoteen 2025 ulottuvan jatkosopimuksen. Hän pelasi kaudella 2020–2021 Valioliigassa 24 ja Mestarien liigassa viisi ottelua sekä teki kummassakin kilpailussa yhden maalin ja antoi kaksi maalisyöttöä. Kaudella 2021–2022 hän teki 15 valioliigaottelussa yhden maalin. Mestarien liigassa hän pelasi neljä ottelua, ei kuitenkaan tappiollista loppuottelua, ja syötti kolme maalia alkulohko-ottelussa FC Portoa vastaan. Hän pelasi neljä ottelua Liverpoolin tiellä FA Cupin ja liigacupin mestaruuteen. Kummassakaan finaalissa hän ei pelannut. Kaudella 2022–2023 hän viimeisteli 18 valioliigaottelussa kolme maalia. Mestarien liigassa hän pelasi kaksi ottelua.

Maajoukkueura
-------------

Jones on vuodesta 2016 lähtien edustanut useita eri Englannin juniorimaajoukkueita. Hän pelasi myös vuonna 2021 alle 21-vuotiaiden EM-kilpailuissa kolmessa ottelussa Englannin jäädessä turnauksessa alkulohkonsa viimeiseksi. Hän pelaa alle 21-vuoiaiden EM-kilpailuissa myös 2023.

Saavutukset
-----------

**Liverpool**

* Englannin Valioliiga: 2019–2020
* FA Cup: 2021–2022
* Englannin liigacup: 2021–2022
* Seurajoukkueiden maailmanmestaruus: 2019

Lähteet
-------

1. ↑  Curtis Jones Positions *footballcritic.com*. Viitattu 13.7.2022. (englanniksi)
2. ↑  Curtis Jones: Has Liverpool teen had his 'Rooney moment' with FA Cup wonder goal? *bbc.com*.  5.1.2020. BBC. Viitattu 13.7.2022. (englanniksi)
3. 1 2 3 4 5  Curtis Jones Transfermarkt-sivustolla (englanniksi)
4. ↑  Pearce, James: Curtis Jones on living his Liverpool dream, his one aim this season and which senior player has become his mentor *liverpoolecho.co.uk*.  7.1.2019. Reach PLC. Viitattu 13.7.2022. (englanniksi)
5. ↑  Smyth, Rob: Wolves 2-1 Liverpool: FA Cup third round – as it happened *theguardian.com*.  7.1.2019. The Guardian. Viitattu 13.7.2022. (englanniksi)
6. ↑  Jones, Neil: 'I've seen a massive change' - Milner impressed by Liverpool starlet Jones *goal.com*.  27.9.2019. Goal. Viitattu 13.7.2022. (englanniksi)
7. ↑  Wilkinson, Jack: Liverpool 1-0 Everton: Curtis Jones stunner seals FA Cup third-round victory for Reds *skysports.com*.  6.1.2020. Sky Sports. Viitattu 13.7.2022. (englanniksi)
8. ↑  Smith, George: Liverpool's youngest captain ever is making history that matters much more than an FA Cup replay *liverpool.com*.  4.2.2020. Reach PLC. Viitattu 13.7.2022. (englanniksi)
9. ↑  Liverpool renew Curtis Jones until 2025 *besoccer.com*.  4.7.2020. Viitattu 13.7.2022. (englanniksi)
10. ↑  Curtis Jones Soccerway-sivustolla (englanniksi)
11. ↑  UEFA European Under-21 Championship News, Stats, Scores *espn.com*. ESPN. Viitattu 13.7.2022. (englanniksi)

Liverpool – Englannin Valioliiga
1 Alisson |
2 Gomez |
3 Fabinho |
4 van Dijk |
5 Konaté |
6 Alcântara |
7 Milner |
8 Keïta |
9 Firmino |
11 Salah |
13 Adrián |
14 Henderson |
15 Oxlade-Chamberlain |
17 Jones |
18 Gakpo |
19 Elliott |
20 Jota |
21 Tsimikas |
22 Ramsay |
23 Díaz |
26 Robertson |
27 Núñez |
28 Carvalho |
32 Matip |
47 Phillips |
62 Kelleher |
66 Alexander-Arnold |
72 Van den Berg |
Manageri Klopp